La zona

La zona (La zono) estas meksik-hispan-argentina trilera drama filmo de 2007 reĝisorita de Rodrigo Plá, laŭ scenaro de Plá kunlabore kun Laura Santullo. Ĉefrolis Daniel Giménez Cacho, Maribel Verdú, Alan Chávez, Daniel Tovar kaj Carlos Bardem. Ĝi premieriĝis la 9an de novembro 2007.

Ĝi temas pri la vivo ene de fermita kvartalo, kaj delikto kiu ŝanĝas la situacion de la loka komunumo. Kaj la filmo kaj la scenaro kaj la ludado ricevis diversajn nomumojn kaj premiojn. 

Intrigo

En forte fermita kvartalo kun privata sekureco, ŝtormo detruas parton de la protekta muro kaj tri junaj malriĉaj alikvartalanoj profitas la okazon por eniri en domo por ŝteli. Oni kaptas ilin, estas tumulto, dum kiu maljunulino estas mortigita kaj same sekurecgvardiano estas mortigita erare fare de lokano. Ankaŭ du ŝtelistoj estis mortigitaj de la privata gvardio kaj tria fuĝas el la domo, sed ne povas eliri de la Zono.

Tiam startas polmeiko inter la lokanoj, el kiuj kelkaj deziras informi la aŭtoritatojn, dum la plimulto, timante la perdon de la aŭtonomeco preferas kaŝi la okazaĵojn kaj persekuti per si mem la fuĝinton; tiukadre ili malaperigas la kadavrojn, ŝajnigas, ke la morto de la gvardiano okazis pro koratako kaj serĉas la ŝteliston per kameraoj kaj patroloj. 

Geaktoraro kaj roluloj
 Daniel Giménez Cacho ... Daniel
 Maribel Verdú ... Mariana
 Alan Chávez ... Miguel
 Daniel Tovar ... Alejandro
 Carlos Bardem ... Gerardo
 Marina de Tavira ... Andrea
 Mario Zaragoza ... Comandante Rigoberto
 Andrés Montiel ... Diego
 Blanca Guerra ... Lucía
 Enrique Arreola ... Oficial Iván
 Gerardo Taracena ... Mario

 Referencoj 

Eksteraj ligiloj
 en imdb

Kategorio:Filmoj aperintaj en 2007
Kategorio:Trileraj filmoj
Kategorio:Hispanaj dramaj filmoj
Kategorio:Argentinaj filmoj
Kategorio:Meksikaj filmoj
Kategorio:Filmoj adaptitaj de libroj